《先忠烈王遗迹十二咏 其十 千年木》
明代·程敏政

嘉木何年种，巃嵷护古坟。蛇皮斜溜雨，龙角上排云。

手植传乡土，神游隔世氛。子孙今万派，冠佩日纷纷。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。